Vaccinul anti-COVID a fost transportat într-un spital din Bulgaria cu o camionetă pentru cârnați.
Vaccinul a fost dus de la Sofia la Plovdiv cu duba unei firme de mezeluri. În spitalul din Plovdiv, vaccinul a fost băgat într-un frigider sovietic vechi. Și Bulgaria începe astăzi vaccinarea împotriva COVID-19.
Pfizer îți aduce vaccinul acasă, dar transportul în țara ta e responsabilitatea fiecăruia. La vecinii de la sud, în Bulgaria primul lot de doze a fost dus la centrul național din Sofia. Ce a urmat mai departe a fost de râs și de plâns în același timp.De la Sofia la Plovdiv, o cutie cu 196 de doze de vaccin a fost dusă cu o dubă tapetată cu reclame la cremvurști. Pachetul a fost dat și urcat pe un căruț de marfă, pe care medicii au trebuit să-l ia pe sus și să-l ridice peste bordura înaltă, deoarece nu era rampă. Dar asta nu e tot!În spital, fiolele cu vaccin au fost depozitate într-un frigider sovietic obișnuit, vechi de câteva decenii, marca ZIL. Probabil că bunicii sau părinții tăi au avut ceva similar, dar l-au dat de mult la fiare vechi. Șefa clinicii le-a spus premierului Boyko Borisov și ministrul Sănătății, veniți în inspecție, că frigiderul este foarte bun și că e singurul din spital, care poate fi închis cu lăcat!